open-index/open-wikipedia-markdown huggingface dataset:
Somaali ulukeesel

**Somaali ulukeesel** (*Equus africanus somaliensis*) on liigi *[[Equus africanus]]* alamliik. Somaali ulukeesli asualad on Somaalia, Eritrea Punase mere lõunarannik ja Etioopia Afari osariik.

## Praegune levik ja elupaigad
Tõenäoliselt on metsikus looduses vähem kui 1000 (või isegi 700) isendit ja liik on Rahvusvahelise Looduskaitseliidu (IUCN)punases raamatus kriitilises seisundis liikide hulka. See tähendab, et somaali ulukeeslitel on väga suur oht välja surra.

Paarsada isendit elab Somaalias, Eritreas ja Etioopias. Nende jalgadel on horisontaalsed mustad triibud, mis meenutavad sebra triipe.

Somaali ulukeesel elab kivikõrbetes ja poolkõrbetes. Toitub rohttaimedest, lehtedest ja puukoorest. Somaali ulukeeslid elavad 10–15 looma suurustes karjades.

Kuni 275 kg raskust ja 1,25 m kõrgust somaali ulukeeslit ohustavad inimesed ja kiskjad.

## Vangistuses
 elas umbes 200 isendit maailma 34 loomaaias. Samuti elas 2009. aastal kolm looma Iisraelis Yotvata Hay-Bari looduskaitsealal. Rahvusvahelist tõuraamatut haldab üks Berliini loomaaedu – Tierpark Berlin.

### Baseli Loomaaed

Somaali ulukeeslite aretuse juhtiv loomaaed on Šveitsi Baseli loomaaed. Baseli loomaaed haldab somaali ulukeeslite Euroopa tõuraamatut. 

Baseli loomaaed alustas somaali ulukeeslite pidamist 1970. aastal ja esimene somaali ulukeesel sündis 1972. aastal. Alates sellest ajast on sündinud ja jäänud ellu 11 täkku ja 24 mära (2009. aasta seisuga). Täna on kõik vangistuses elavad somaali ulukeeslid geneetiliselt seotud algse Baseli loomaaia rühmaga.

18. jaanuari 2012 seisuga oli Baseli loomaaias neli somaali ulukeeslit: täkk "Gigolo" (3-aastane) ja kolm emast (nende hulgas "Yogala"-14).

### Prantsusmaa
Alates 1987. aastast on Prantsusmaal Réserve Africaine de Sigeanis on olnud 11 somaali ulukeesli sündi, sealhulgas 30. juunil ja 14. augustil 2010 ning 29. märtsil 2013.

### Ameerika Ühendriigid
Ameerika Ühendriikides aretavad somaali ulukeeslit ainult kolm asutust: Saint Louise loomaaed Missouri osariigis, San Diego loomaaed California osariigis ja White Oaki looduskaitseala Florida osariigis. White Oak sai karja 2008. aastal, osana rahvusvahelisest jõupingutusest päästa somaali ulukeesel väljasuremisest. Sellest saati on sündinud 18 varssa.

### Kodustamine
Itaalias leitud kodustatud eeslid on tavaliselt somaali ulukeeslite järeltulijad. Samal ajal põlvnevad teiste Euroopa riikide kodustatud eeslid nuubia ulukeeslist.

## Viited

## Välislingid
* https://www.tierpark-berlin.de/de/verstehen/zahlen-fakten.html
* http://www.zoobasel.ch/en/tiere/tiere/saeugetiere_tierbeschreibung.php?TiereID=122&ap3=1_6
* http://www.reserveafricainesigean.fr/en/animals/somali-wild-ass
* St. Louis Zoo: Somali Wild Ass
* What's the Zoo to do with its wild ass problem? St. Louis Post-Dispatch, vaadatud 12.04.2017
* Somali wild ass at Al Wabra Wildlife Preserve
Nuubia ulukeesel

**Nuubia ulukeesel** (*Equus africanus africanus*) on *[[Equus africanus]]*'e alamliik ning üks 6000 aastat tagasi kodustatud eesli esivanem. Nuubia ulukeeslit peetakse väljasurnud liigiks, kuigi kaks populatsiooni on arvatavasti säilinud: Kariibi mere Bonaire saarel ja Elba mäel Egiptuses.

## Kirjeldus
Nuubia ulukeeslil olid pikemad kõrvad kui somaalia eeslil, ulatudes 182–245 mm pikkuseni. Nuubia ulukeeslitel puuduvad somaalia eeslitele iseloomulikud sebratriibulise mustriga jalad.

## Elupaik ja levik
Nuubia ulukeeslid elasid Sudaanis Nuubia kõrbes ja Põhja-Eritreas.

## Väljasuremine ja võimalik ellujäämine

Nuubia ulukeeslit ei ole nähtud alates 1950.–1970. aastatest ning eeldatakse, et liik on välja surnud Viimati märgati selle alaliigi esindajaid looduses Eritreas Barka orus ja Eritrea-Sudaani piiril 1970. aastatel õhulendude ajal. Nuubia ulukeesli väljasuremine võib suuresti olla tingitud küttimisest, konkurentsist kariloomadega piiratud kõrberessursside pärast ning ristumisest kodustatud eesliga.

2014/2015 viidi läbi mitokondriaalse DNA analüüs Kariibi mere Bonaire'i saare metsikute eeslite seas. Uuring hõlmas DNA-proove Bonaire'i loomadelt, muuseumimaterjali nuubia ulukeeslitelt, proove neljalt somaalia eesli liinilt ja ühelt kodustatud eesli liinilt. Tulemustest selgus, et Bonaire'i loomad olid väga lähedased teadaolevalt puhtale nuubia ulukeeslile ja väga erinevad teistest eeslitest. Kuigi 2010. aastal avaldatud uuringus leiti, et kaasaegsed eeslid pärinevad kahest metsiku eesli liinist (üks on nuubia ulukeesel, aga teine liin on teadmata). See asjaolu tähendab, et kuna 2014/2015. aasta uuringus kasutati ainult ühte kodustatud eesli liini, siis ei olnud tulemused täpsed. Veenvate tulemuste jaoks tuleb viia läbi testimisi rohkemate eeslitega. Lisaks oli 2014/2015. aasta analüüs ka appikarje Bonaire valitsuse hüljatud loomade sh eeslite tapmise plaani vastu, mistõttu on olemas teatud võimalus, et tulemused on veidi kallutatud.

Elba mäe rahvusparki Egiptuse ja Sudaani piiril peetakse nuubia ulukeeslite koduks. Siiski on seal elavate loomade tõupuhtus küsitav ja vajab veel uurimist.

## Viited
Saaremaa (täpsustus)

**Saaremaa** võib olla:

* Saaremaa, Eesti suurim saar
* Saare maakond, praegune maakond
* Saaremaa (maakond), varasem maakond
* Saaremaa (Võru), küla Võru maakonnas Võru vallas
* Saaremaa (laev), 2010. aastal valminud laev
* Saaremaa (ajaleht, 1913)
* Saaremaa (ajaleht, 1919)

## Vaata ka
* Saaremaa vald
* 4163 Saaremaa
Captain Morgan

**Captain Morgan** on rummi bränd ehk margitoode, mida toodab firma Diageo. Rumm on saanud nime piraat Henry Morgani järgi.

## Välislingid
*Captain Morgani koduleht
Emine Hatun

**Emine Hatun** (1398 – 1449) (osmantürgi keeles: امینہ خاتون)  oli Osmanite riigi sultan Mehmed I naine. Ta oli sultan Murad II ema ja sultan Mehmed II vallutaja vanaema.
Linte külanõukogu

**Linte külanõukogu** oli külanõukogu Eesti NSV-s. Külanõukogu keskus asus Linte külas.

Linte külanõukogu moodustati Eesti NSV Ülemnõukogu Presiidiumi 13. septembri 1945 seadlusega Räpina valla koosseisus. Eesti NSV Ülemnõukogu Presiidiumi 26. septembri 1950 seadlusega Räpina vald likvideeriti ja Linte külanõukogu territoorium arvati Räpina rajooni koosseisu. Räpina rajooni kuulus Linte külanõukogu aastatel 1950–1961. Eesti NSV Ülemnõukogu Presiidiumi 14. aprilli 1961 seadlusega Räpina rajoon likvideeriti ning Linte külanõukogu liideti Põlva rajooniga.

Eesti NSV Ülemnõukogu Presiidiumi 7. oktoobri 1968 seadlusega Linte külanõukogu  likvideeriti ja selle territoorium liideti Alaküla külanõukoguga.

## Viited
Old Monk

**Old Monk** on Indiast pärit rumm. Selle tootmist alustati 19. detsembril 1954.

## Tooted
*Old Monk Supreme Rum
*Old Monk Gold Reserve Rum
*Old Monk extra special XXX rare Rum
*Old Monk Deluxe XXX Rum
*Old Monk White Rum

## Viited

## Välislingid
*Old Monki koduleht
Eduard Toll (1786–1857)

Parun **Wilhelm Ludwig Eduard Toll** (kuni 5/17. septembrini 1855 **Wilhelm Ludwig Eduard von Toll**; 13/24. juuli 1786 Pidula – 17/29. märts 1857 Pidula) oli Pidula, Selgase ja Sikassaare mõisnik.

Tema vanemad olid Aru mõisnik Gustav Wilhelm von Toll (1729–1807) ning Pidula, Seliste ja Sikassaare mõisa omanik Christina Wilhelmine Margarethe von Stackelberg (1753–1839).

Ta õppis aastail 1804–1805 Tartu ülikooli õigusteaduskonnas.

Alates 1813. aastast oli ta kreisideputaat, alates 1822 kihelkonnakohtunik ja alates 1833 maanõunik.

1807. aastal abiellus ta Anna Sophie Eleonore von Hoyningen-Huenega (1788–1818). Nende noorim poeg, parun Richard Toll (1818–1879) oli Pidula mõisnik.

## Välislingid
*Genealogisches Handbuch der Oeselschen Ritterschaft
*Album academicum der Kaiserlichen Universität Dorpat
Eric Landowski

**Eric Landowski** (sündinud 1946) on prantsuse semiootik.

Ta on Algirdas J. Greimase õpilasi. Ta uurimisvaldkonnaks on sotsiosemiootika. 

## Teoseid
*Landowski, Eric 1989. *La société réfléchie: essais de socio-sémiotique*. Paris: Seuil.
Leevi külanõukogu

**Leevi külanõukogu** oli külanõukogu Eesti NSV-s aastatel 1945–1963. Külanõukogu halduskeskus asus Leevi külas.

Leevi külanõukogu moodustati Eesti NSV Ülemnõukogu Presiidiumi 13. septembri 1945 seadlusega Võrumaa Leevi valla koosseisus.

Eesti NSV Ülemnõukogu Presiidiumi 26. septembri 1950 seadlusega Leevi vald likvideeriti ja Leevi külanõukogu territoorium arvati Räpina rajooni koosseisu. Räpina rajooni kuulus Leevi külanõukogu aastatel 1950–1961. Eesti NSV Ülemnõukogu Presiidiumi 14. aprilli 1961 seadlusega Räpina rajoon likvideeriti ning Leevi külanõukogu liideti Põlva rajooniga.

Leevi külanõukogu likvideeriti Eesti NSV Ülemnõukogu Presiidiumi 18. jaanuari 1963 seadlusega. Selle alad jagati Veriora ja Peri külanõukogu vahel.

## Viited
Varjestamine

**Varjestamine** on mingi välja või kiirguse levimise tõkestamine või selle toime vähendamine varjete abil. Vajadust mööda tõkestatakse kas sisse- või väljatungivat välja *resp.* kiirgust.

Tõkestatavaks väljaks on enamasti elektromagnetväli ning kiirguseks elektromagnetkiirgus ja ioniseeriv kiirgus.

Ioniseeriva kiirguse (gamma- ja röntgenikiirguse) levikut piirab suure tihedusega materjalist (pliist, baariumbetoonist) tõke; vt Kiirguskaitse.

Elektriliseks varjeks võib olla seadme, juhtme või kaabli metallosa või siis iseseisev tarind, mis piirab elektromagnetvälja või siis eelkõige selle välja elektrilise või magnetilise komponendi levikut. 
Varjestamisega parandatakse seadmete elektromagnetilist ühilduvust ja seega tagatakse elektrisignaalide häirevaba edastust ja töötlust.

## Staatilise (muutumatu) ja madalsagedusliku elektrivälja varjestamine

Elektrostaatiline varjestustoime põhineb elektrostaatilise induktsiooni nähtusel. Elektrostaatiline varje valmistatakse hea elektrijuhtivusega materjalist, milleks võib olla õhuke vask- või alumiiniumplekk või -foolium, ka näiteks plastesemele sadestatud juhtiv kiht, samuti metallvõrk. Elektrostaatilist varjestamist vajavad nõrka signaali kandvad ahelaelemendid, nagu näiteks mikrofon, audiosignaalivõimendi ja nende ühenduskaablid.

## Staatilise ja madalsagedusliku magnetvälja varjestamine
Magnetiline varje valmistatakse magnetiliselt pehmest ferromagnetilisest materjalist, sest sellel on suur magnetiline läbitavus (hea magnetjuhtivus) ja väike jääkmagneetumus (vt magnetiline hüsterees). Niisugusest materjalist kate toimib ühtlasi elektrostaatilise varjena.

## Elektromagnetvälja varjestamine
Kõrgsagedusliku elektrivälja (elektromagnetlainete) levimist saab tõkestada hea elektrijuhtivusega materjalist (vask- või alumiiniumplekist) kinnise ümbrisega. Varjeplekk võib olla õhuke, sest pinnaefekti tõttu juhib kõrgetel sagedustel voolu üksnes juhi õhuke pindkiht; nimelt kutsub vahelduvasuunalise voolu korral muutuv magnetväli metallis esile pöörisvoolud, mis on suunatud põhivoolule vastu, surudes põhivoolu juhi ristlõike pinna poole. Seega juhi tegevristlõige väheneb ja vastavalt juhi näivtakistus kasvab. Kuna pinnaefekt avaldub eriti tugevalt ferromagnetmaterjalis (nt terases) ja pealegi kasvab koos sagedusega ka ümbermagneetimiskadu, ei kõlba terasplekk kõrgsagedusvälja varjestamiseks.

Kõrgsagedusvarje peab olema võimalikult kinnine. Väikesed augud ja pilud, mille mõõtmed on väiksemad kui kümnendik lainepikkust, peavad küll laineid kinni, kuid piludevahelised juhtivad osad võivad siiski moodustada antennidena toimivaid parasiitseid dipoole.

## Vaata ka
*Faraday puur
*Varjestatud keerdpaarjuhe
*Koaksiaalkaabel

## Viited
Jako

**Jako AG** on Saksamaa tööstusettevõte, mis toodab spordijalatseid, -riideid ja -inventari. Ettevõte asutati 1. novembril 1989.

2005. aastal oli ettevõtte läbimüük 48 miljonit eurot ja seal töötas 120 inimest. 2017. aastal oli ettevõtte käive 95 miljonit eurot.

## Viited

## Välislingid
* Ettevõtte koduleht
Faraday puur

**Faraday puur** ehk **Faraday silinder** on elektrit juhtivast materjalist (nt plekist, metallvarrastest või traatvõrgust) kinnine kest, mis toimib elektrilise varjena. Niisuguse varjestava puuri valmistas esimesena Michael Faraday 1836. aastal, et kaitsta sellesse asetatud katseriistu väliste elektriväljade mõju eest. 

Staatilise (muutumatu) või ka aeglaselt muutuva välise elektrivälja korral mõjub puuri seinte juhtivas materjalis leiduvatele vabadele elektronidele laenguga Q välise elektrivälja E mõjul jõud \vec{F} = Q \cdot \vec{E}. Selle jõu mõjul paiknevad elektronid puuri seintes ümber nii, et puuri vastaskülgedele kogunevad niisuguse märgiga laengud, et nende vastassuunaline väli kompenseerib puuri sees välise välja mõju. Varjestustoime ei olene puuri kujust.

Staatilist magnetvälja (nt Maa magnetvälja) niisugune puur ei varjesta.

Kiiresti muutuva välja, nagu näiteks elektromagnetlaine korral põhineb varjestav toime juhtivas kestas tekkivatel pöörisvooludel, mis mõjuvad vastu välisele väljale. 

Faraday puuri põhimõte leiab tänapäevani rakendust mitmesuguste elektroonika- ja muude seadmete varjestamisel. Samal põhimõttel tõkestatakse ka elektromagnetvälja väljakiirgamist seadmest, nt mikrolaineahjust. 

## Vaata ka
*Varjestamine

## Viited

## Välislingid
*Faraday puur ja selle rakendused
*Faraday puur: hea valik äikese ajal
Jakov Sverdlov (hävitaja)

**Novik** (vene keeles *Новик*) oli Venemaal enne Esimest maailmasõda ehitatud (hävitaja). 

## Ajalugu
Laeva ehitus algas 19. juulil (vkj)/ 1. augustil 1910 Putilovi tehases Peterburis. Laev lasti vette 21. juunil (vkj)/ 4. juulil 1911. Novik võeti pärast katsetusi ja parandusi  1913. aastal Venemaa mereväe Balti laevastiku teenistusse. Samal aastal külastas laeva ka keiser Nikolai II.

Oli valmides üks parimaid hävitajaid ning kiiremaid laevu maailmas.

Esimese maailmasõja ajal osales Novik mitmes tulevahetuses, merelahingus ja muus operatsioonis. 1915. aasta 4. augustil Irbeni väinas toimunud merelahingus 2. järgu kapteni Mihhail Berensi juhitud  hävitaja Novik, lahingus kahe Saksa miinikandjaga, uputas ühe neist. Novik sattus ka Naissaare lähistel madalikule. Alates septembrist 1918–1925 oli laev teenistusest välja arvatud ja seisis.

## Tüübi alglaevana
Noviku edasiarendustena valmistati Venemaal 4 põhimodifikatsiooni-laevaklassi ühtekokku 53 laevaga. Kõik arendatud modifikatsioonid eristuvad algsest Novikust silueti poolest eesmise kitsa korstna puudumisega.

## Kirjeldus
Laeva pikkus oli 102,43&nbsp;m, laius 9,53&nbsp;m. Makismaalne kiirus oli 36 sõlme. Laeval olid Vene laevastikus uudsena jõuallikad auruturbiinid, mille katelde kütmiseks kasutati söe asemel vedelkütust.

Relvastuses oli algselt 4 102&nbsp;mm kahurit, 4 2-torulist 457&nbsp;mm torpeedoaparaati, 4 7,62&nbsp;mm kuulipildujat ja 50 miini. Hiljem lisati õhutõrjerelvastust ja vahetati torpeedoaparaadid 3-torulisteks.

## Edasine teenistus

13. juulil 1926 nimetati laev Nõukogude Vene riigitegelase Jakov Sverdlovi järgi. Samuti ehitati 1925–1929 ümber hävitajate juhtlaevaks (liidriks), tugevdades relvastust ja suurendades veeväljasurvet. 1937–1940 ehitati uuesti ümber tavaliseks hävitajaks.

Laev hukkus Nõukogude vägede evakueerumisel Tallinnast 28. augustil 1941, kui sattus ristleja Kirovi kõrval sõites miinile. Väidetavalt hukkus koos laevaga ka pardal viibinud Eesti juhtivaid kommuniste Johannes Lauristin.
## Viited
Kaunase lennujaam

**Kaunase lennujaam** (leedu keeles *Kauno oro uostas*; IATA: KUN, ICAO: EYKA) on lennujaam Leedus Kaunases. 

Lennujaam asub Kaunase kesklinnast 13 km kirdes. Lennujaam avati 1988. aastal.

See on reisijate arvult Leedu teine (esimene on Vilniuse lennujaam) ja kaubaveo arvestuses Leedu suurim lennujaam. 

2014. aastal teenindas lennujaam 0,724 miljonit reisijat.

## Välislingid
*Lennujaama koduleht
Kayseri

**Kayseri** on linn Türgis Kesk-Anatoolia piirkonnas, Kayseri provintsi pealinn. Linn asub kustunud vulkaani Erciyes jalamil.

Linnas elab 1 061 942 inimest (2014).

## Välislingid
Kesko

**Kesko** on Soome valdusettevõte, mille valdkondade seas on toiduainetetööstus, põllumajandusinventar, olmekaubad. Ettevõtte peakontor asub Helsingis. Seisuga 2010 oli ettevõttel kokku 2200 müügipunkti.

Ettevõte asutati 1940.

Ettevõte on Helsingi börsi indeksi OMXH25 ettevõte. Ettevõtte käive on 9,6 miljardit eurot (2008).

Keskole kuulub näiteks kauplustekett K-Rauta ja Rautia.

Ettevõtte hallatavates ettevõtetes töötab 50 000 inimest (2010).

## Välislingid
*Ettevõtte koduleht
Johanna Marie Kork

**Johanna Marie Kork** (sünninimega **Johanna Marie Ainomäe**; sündinud 7. aprillil 1991) on eesti viiuldaja. 

Johanna Marie Kork on lõpetanud 2010. aastal Tallinna Muusikakeskkooli, kus tema õpitav erialapill oli viiul. 2013. aastal sai ta bakalaureusekraadi Eesti Muusika- ja Teatriakadeemias (EMTA). 2013–2014 täiendas ta end Veronas (Conservatorio di Verona E.F. dall´Abaco). 2016. aastal kaitses ta EMTA-s magistritöö (*[[cum laude]]*).

Ta on vabakutselise viiuldajana esinenud koos selliste muusikakollektiividega nagu Rahvusooper Estonia Sümfooniaorkester, Eesti Riiklik Sümfooniaorkester (ERSO), Tallinna Kammerorkester, Glasperlenspiel Sinfonietta, I Virtuosi Italiani, Orchestra del Festival di Bergamo e Brescia.

Ta on olnud ansamblite Violina ja La Phoenix liige.

Alates 2017. aastast töötab ta orkestrandina Eesti Riiklikus Sümfooniaorkestris.

## Viited
Thomas Jeffersoni arhitektuurimedal

**Thomas Jeffersoni Fondi arhitektuurimedal** (inglise keeles *Thomas Jefferson Foundation Medal in Architecture*) on iga-aastane auhind, mida alates 1966. aastast annavad ühiselt välja Thomas Jeffersoni Fond ja University of Virginia School of Architecture väljapaistvate teenete eest arhitektuuris. Auhind on nimetatud Thomas Jeffersoni auks.

Valdav osa auhinna saanutest on arhitektid. Laureaatide hulgas on arhitektuuriprofessor Cecil Balmond, arhitektuuriajaloolased Nikolaus Pevsner ja Vincent Scully, arhitektuurikriitik Ada Louise Huxtable, installatsioonikunstnik Robert Irwin, Norra poliitik Gro Harlem Brundtland, New Yorgi linnapea John Lindsay, filantroop Paul Mellon, Porto Cervo kuurordi loomise eestvedaja, multimiljonär prints Shah Karim Al Hussaini, sotsioloog Lewis Mumford, ajakirjanik Jane Jacobs ning keskkonnategelane, teadlane ja eetik Edward Osborne Wilson.

## Laureaadid

## Viited

## Välislingid
*Thomas Jefferson Foundation Medals. monticello.org
Procol Harum

**Procol Harum** oli Suurbritannia rokkansambel, mis tegutses aastatel 1967–1977 ja 1991–2022. 

Kuigi ansambli loomingus võis märgata ka barokk- ja klassikalise muusika mõjutusi, on ansambel liigitatud psühhedeelse roki ja *[[proto-prog]]*'i viljelejaks.

Procol Harum sai alguse 1950. aastate lõpus Inglismaal Southend-on-Seas asutatud biitmuusika ansamblist The Paramounts, kuhu kuulusid Procol Harumi hilisemad liikmed Robin Trower, Gary Brooker, Chris Copping ja B. J. Wilson. Procol Harum tegutses aastatel 1967–1977 ja 1991–2022. Ainsana kuulus kõikidesse koosseisudesse laulja Gary Brooker, kes suri 2022. aasta veebruaris.

Nimi *Procol Harum* tulenes ühe nende tuttava seltsimees kassi tõust *Procul Harun*, *procul* tähendab ladina keeles *kaugel eemal*, *ha* tähendab *jah*, sõnal *harum* ei ole tähendust, *harun* on mõnede väitel variant nimest Aaron.

Procol Harumi tuntuim laul on 1967. aasta "A Whiter Shade of Pale", mis on üks vähestest singlitest, mida on maailmas müüdud üle 10 miljoni. 2009. aasta seisuga oli laul viimase 75 aasta kõige mängitum singel Suurbritannia avalikes kohtades ja 2004. aastal viimase 70 aasta kõige mängitum laul Briti ringhäälingus. Ansambli teiste tuntumate laulude hulka kuuluvad "Homburg", "A Salty Dog", "Conquistador" ja "Pandora's Box".

Ansambli auks on nimetatud asteroid 14024 Procol Harum.

## Stuudioalbumid
* "Procol Harum" (1967)
* "Shine on Brightly" (1968)
* "A Salty Dog" (1969)
* "Home" (1970)
* "Broken Barricades" (1971)
* "Grand Hotel" (1973)
* "Exotic Birds and Fruit" (1974)
* "Procol's Ninth" (1975)
* "Something Magic" (1977)
* "The Prodigal Stranger" (1991)
* "The Well's on Fire" (2003)
* "Novum" (2017)

### Liquorice John Deathi nime all
* "Ain't Nothin' to Get Excited About" (1997; salvestatud 1970)

## Viited

## Välislingid

*Ansambli koduleht
Porgy ja Bess

**"Porgy ja Bess"** (inglise keeles "Porgy and Bess") on helilooja George Gershwini 1934. aastal valminud kahevaatuseline ooper. Ooperi libreto kirjutasid DuBose Heyward ja Ira Gershwin. Ooper põhineb DuBose Heywardi 1925. aastal ilmunud romaanil ja samanimelisel näidendil "Porgy", mis kujutab elu 1920. aastate Aafrika-Ameerika kogukonnas Lõuna-Carolina osariigis Charlestonis.

"Porgy ja Bess" on laialdaselt tunnustatud kui George Gershwini loomingu tippteos. See ühendab klassikalise ooperi vormi ja ameerikaliku muusikatraditsiooni, sisaldades džässi-, bluusi- ja spirituaalielemente, samuti mõjutusi mustanahaliste rahvamuusikast ning improvisatsioonist. Teosele omane stiililine mitmekesisus on teinud sellest ühe tähtsama Ameerika ooperi.

Ooperi esmaettekanne toimus 30. septembril 1935 Bostonis, millele järgnes etendus New Yorgis Broadwayl. Algul ei saavutanud teos laialdast edu ja püsis laval vaid piiratud aja, kuid 1950. aastatel hakkas ooperit uuesti avastama nii publik kui ka kriitikud. Sellest ajast alates on "Porgy ja Bess" muutunud rahvusvaheliselt tunnustatud ooperiklassikaks.

Ooperist pärinevad mitmed tuntud aariad ja laulud, nagu näiteks "Summertime", "It Ain’t Necessarily So" ja "Bess, You Is My Woman Now".
Home

## Filmid
*"Kodu" ("Home"), Ursula Meieri film, 2008
*"Kodu" ("Home"), Yann Arthus-Bertrandi film, 2009

## Näidend
*"Home", David Storey näidend
## Albumid
*"Home", The Corrsi album, 2005
*"Home", Procol Harum album, 1970
## Laulud
*"Home", Michael Bublé laul
*"Home", Triinu Kivilaane laul
*"Home", Sheryl Crow laul
*"Home", Basshunter laul
Liis Käbin

**Liis Käbin** (sünninimi **Liis Martinson**; 27. märts 1896 Puiatu vald, Viljandimaa – 14. juuli 1976 Hamilton, Kanada) oli eesti agronoom, ajakirjanik ja naisliikumistegelane.

Ta lõpetas Tartu Ülikooli põllumajandusteaduskonna agronoomina.

Ta oli ajakirja Taluperenaine peatoimetaja.

Ta oli Eesti Maanaiste Keskseltsi juhataja ning aastatel 1932–1935 Eesti Maanaiste Keskseltsi esindajana Põllutöökoja liige.

1944. aastal siirdus Saksamaale, 1949. aastal sealt edasi Kanadasse.

## Viited
Serhi Popko

**Serhi Popko** (Сергій Миколайович Попко, sündinud 13. veebruaril 1961 Kiievis) on Ukraina sõjaväelane. 

## Sõjaväeteenistus
Ta oli 2016–2019 Ukraina maavägede ülem. Alates 21. oktoobrist 2022 Kiievi linna sõjalise administratsiooni ülem.

## Auastmed
* 2017 – kindralpolkovnik

## Viited

## Välislingid
* Sergi Popko Ukraina Kaitseministeeriumi kodulehel (Vaadatud 2017-07-24)
Harri-Reinhold Saemets

**Harri-Reinhold Saemets** VR I/3 (kuni 1937 **Harry Reinhold Saebelmann**; 6. märts (23. veebruar vkj) 1892 Holstre vald, Paistu kihelkond, Viljandimaa – 16. detsember 1940 Tartu) oli Eesti sõjaväelane (kapten, 1924) ja politseinik.

Ta lõpetas 1916 Odessa sõjakooli, 1912–1918 ja 1920–1926 õppis Tartu Ülikooli usu- ja 1926–1928 õigusteaduskonnas. Korporatsioon Fraternitas Estica liige.

Ta osales Esimeses maailmasõjas Vene sõjaväe koosseisus ning Vabadussõjas 2. Diviisi sideülemana. Arvatud reservi 2. Diviisi staabist 1924.

Alates 1925. aastast teenis ta politseis (algul 2. politseijaoskonna ülem Tartus, viimaks Tartumaa 1. politseijaoskonna abikomissar). 16. mail lahkus ta haiguse tõttu (halvatus) politseiteenistusest.

## Isiklikku
Tema isa oli helilooja Friedrich Saebelmann.

## Välislingid
*Eesti ohvitserid 1918-1940
*''Album Academicum Universitatis Tartuensis 1918-1944''
DNA sekveneerimine

**DNA sekveneerimine** ehk **järjendamine** on DNA molekuli primaarstruktuuri nukleotiidse järjestuse määramine.

Et DNA järjestus sisaldab informatsiooni organismide ehituse kohta, on DNA järjestuse teadmine oluline nii alusteadustes kui ka rakendusteadustes.

## Ajalugu
Esimese DNA sekveneerimismeetodiga tuli välja Ray Wu 1970. aastal, kes järjendas osa lambda faagi genoomist. Esimene täisgenoomi sekvents avaldati 1977. aastal, kui Frederick Sangeri töögrupil õnnestus sekveneerida bakterofaagi ΦX174 genoom. Sealt alates on sekveneeritud paljude organismide täisgenoomid ning tuntuim sellealane saavutus on "Inimese genoomi projekt".

Sangeri ja tema kaastööliste arendatud ahela terminatsiooni meetod (inglise keeles *chain termination method*), mis sai tuntuks kui Sangeri meetod, paistis silma oma lihtsuse ja usaldusväärsuse poolest. See ensümaatiline meetod automatiseeriti peagi ning sellest kujunes põhiline esimese põlvkonna sekveneerimismeetod. Samaaegselt tulid oma taktikaga välja ameeriklased Allan Maxam ja Walter Gilbert, kuid nende mittetäieliku keemilise lagundamise meetod kaotas oma populaarsuse, kuna Sangeri meetodit sai kergemini automatiseerida ja ohtlikke reagente kasutati märgatavalt vähem.

Alates 2000. aastate teisest poolest on toimunud valdkonna eriti kiire areng ning esile on kerkinud teise põlvkonna suure läbilaskevõimega meetodid (inglise *high-throughput methods*, varem *next generation sequencing*). Näiteks pürosekveneerimine. Enamiku nende tehnoloogiate ühiseks omaduseks on see, et pinnale fikseeritud DNA juppide (inglise *template*) alusel sünteesitakse komplementaarne vastasahel, mida tehes registreeritakse iga lisatud nukleotiidi korral kiirgus või keemiline signaal. Üleüldiselt iseloomustab sääraseid tehnikaid "sünteesi abil sekveneerimine" (inglise keeles *sequencing by synthesis*).

Turule on jõudmas ka esimesed kolmanda põlvkonna sekveneerimistehnoloogiad, näiteks SMRT (*single-molecule real-time sequencing*).

## Vaata ka
* Sekveneerimine
* RNA sekveneerimine

## Viited
Juha Kirikmaa

**Juha Kirikmaa** (kuni 24. septembrini 1935 **Johannes Kirkmann**; 27. mai 1900 Piirsalu vald, Läänemaa – 2. aprill 1948 Norillag, Krasnojarski krai) oli Eesti politseinik.

Ta õppis 1931–1932 Tartu Ülikooli õigusteaduskonnas, 1934 õppis Politseikooli kõrgemas klassis.

Ta osales Vabadussõjas vabatahtlikuna ja oli 1922–1933 kaadriallohvitserina miiniristlejal Vambola (aga ohvitseride andmekogu väitel oli reservlipnik). Mereväe Allohvitseride Kogu esimees ja Allohvitseride Keskkogu juhatuse liige. Politseiteenistuses Mäe rajooni konstaabel Petserimaal, ühtlasi Kaitseliidu Petseri maleva Mäe üksikrühma pealik. 

Autasustatud Kotkaristi kuldristiga 21. veebruaril 1940.

Ta arreteeriti Nõmmel 10. oktoobril 1944 (oli Nõmme politseiülem?).

Tema vend Roland Kirikmaa (1911–1975) oli allveelaeva Lembit motorist (nooremmaat), 1939 oli Tallinnas interneeritud Poola allveelaeva Orzeł pardal.

## Viited
Kooraste külanõukogu

**Kooraste külanõukogu** oli külanõukogu Eesti NSV-s aastatel 1945–1963. Külanõukogu halduskeskus asus Kooraste külas. 

Kooraste külanõukogu moodustati Eesti NSV Ülemnõukogu Presiidiumi 13. septembri 1945 seadlusega Võrumaa Kooraste valla koosseisus.

Eesti NSV Ülemnõukogu Presiidiumi 26. septembri 1950 seadlusega Kooraste vald likvideeriti ja Kooraste külanõukogu territoorium arvati Otepää rajooni koosseisu. Eesti NSV Ülemnõukogu Presiidiumi 24. jaanuari 1959 seadlusega Otepää rajoon likvideeriti, Kooraste külanõukogu liideti Põlva rajooniga. 

Eesti NSV Ülemnõukogu Presiidiumi 18. jaanuari 1963 seadlusega Kooraste külanõukogu likvideeriti, selle alad liideti Kanepi külanõukoguga. 

## Viited
Estoril

**Estoril** on linn Portugali edelaosas. Estoril jääb Lissaboni kesklinnast 15 km kaugusele. 

Estoril on Portugali üks peamisi kuurortlinnasid. Tuntud on linnas asuv kasiino, mis reklaamib ennast kui Euroopa suurim, ja ringrada, kus peeti aastatel 1951–1955, 1957–1960, 1964–1966 ja 1984–1996 Vormel 1 Portugali Grand Prix.

Linnas elab 26 399 elanikku (2011).

## Viited
Närke

**Närke** on ajalooline maakond (rootsi keeles *landskap*) Kesk-Rootsis Svealandis. Nüüdisaegse haldusjaotuse järgi jääb enamik Närkest Örebro lääni lõunaossa.

Närke pindala oli 4126 km².
Ugariti keel

**Ugariti keel** (varem eesti keeles *ugariidi keel*) on väljasurnud semi keel.

Seda kõneldi Lähis-Ida aladel. 

Keel kasutas oma tähestikuga kiilkirja.
Skåneland

**Skåneland** (rootsi keeles Skåneland või Skånelandskapen; ladina keeles Terra Scania või Terra Scaniae) on ajalooline piirkond Lõuna-Rootsis. 

Piirkond koosnes keskajal, Taani võimu all, kolmest Taani maakonnast: Skånest, Hallandist ja Blekingest, mis nüüdisaegse haldusjaotuse järgi langevad ligikaudu kokku Skåne, Hallandi ja Blekinge lääniga. 

Kuni 1658. aasta 1657–1658 aastate Taani-Rootsi sõja lõpetanud Roskilde rahuni kuulus Skåneland Taani-Norra kuningriigi koosseisu. Skånelandi koosseisu on mõnikord arvatud ka Bornholmi saar.

## Vaata ka
*Taani-Rootsi sõda (1657–1658)
*Skåne sõda (1675-1679)
Älvsborgi lään

**Älsborgi lään** (rootsi keeles *Älvsborgs län*) oli lään Rootsis. Lään eksisteeris 1634-1997. 1. jaanuaril 1998 moodustati Älvsborgi, Göteborgi, Bohusi ja osa Skaraborgi lääni liitmise teel uus lään: Västra Götalandi lään.

Lään sai nimetuse seal asunud Älvsborgi kindluse järgi.
Värmland

**Värmland** on ajalooline maakond (rootsi keeles *landskap*) Kesk-Rootsis Svealandis. Nüüdisaegse haldusjaotuse järgi jääb suur osa Värmlandist Värmlandi lääni koosseisu. Värmlandi lõunaosas asub Rootsi suurim järv Vänern.

Värmlandi pindala on 18 2014 km².
Tšaja rajoon

**Tšaja rajoon** (vene keeles Чаинский район) on 1924. aastal moodustatud rajoon Venemaal Tomski oblastis. Rajooni keskus on Podgornoje küla, mis jääb Tomski linnast 286 km kaugusele. Rajoon on saanud nime Tšaja jõe järgi.

Tšaja rajoonis on 4 külaasundust ja 38 asulat, selles elab 11 766 inimest (2017).

## Viited
Tarutõne rajoon

**Tarutõne rajoon** (venepäraselt *Tarutino rajoon*, ukraina keeles Тарутинський район) on endine rajoon Ukrainas Odessa oblastis. Rajooni keskus oli Tarutõne alev (ukraina keeles Тарутине).

Rajoon moodustati 1940. aastal. 2020. aastal toimunud haldusreformi käigus liideti Tarutõne rajoon Bolhradi rajooniga.

Rajoonis asus 51 asulat, millest 47 olid külad (sh Vessela Dolõna).

Rajoonis elas 2017. aasta seisuga 41 166 inimest.
Germplasm Resources Information Network

**Germplasm Resources Information Network** (lühend **GRIN**) on Ameerika Ühendriikide Põllumajandusministeeriumi (USDA) hallatava programmi National Genetic Resources Program tarkvara, mille eesmärk on hallata andmebaasi, mis sisaldab muu hulgas sisaldab infot elusorganismide geneetika kohta.

GRINil on neli alaprojekti:
*National Plant Germplasm System (NPGS)
*National Animal Germplasm Program (NAGP)
*National Microbial Germplasm Program (NMGP)
*National Invertebrate Germplasm Program {NIGP)

## Välislingid
*GRINi koduleht
Carl Sagani auhind

**Carl Sagani auhind teaduse mõistmise suurendamise eest avalikkuses** (inglise keeles *Carl Sagan Award for Public Understanding of Science*) on iga-aastane auhind, mida alates 1993. aastast annab välja Council of Scientific Society Presidents isikutele, kes on väljapaistvalt kaasa aidanud laiemal auditooriumil paremini aru saada teadusest. Auhind on nimetatud Carl Sagani auks. Tema oli ka auhinna esimene laureaat.

## Laureaate
*1993 – Carl Sagan, Cornelli Ülikooli planetaarteaduste labor
*1994 – E. O. Wilson, Harvardi Ülikooli võrdleva zooloogia muuseumi kuraator
*1995 – National Geographic Society jaNational Geographic: Gilbert Hovey Grosvenor (National Geographicu endine peatoimetaja) ja William Allen (National Geographicu peatoimetaja)
*1996 – Public Broadcasting Service'i populaarteaduslik telesari "Nova" ja Paula Apsell (Nova produtsent)
*1997 – Bill Nye (telesaatejuht), teadussari "Bill Nye the Science Guy"

## Välislingid
*Carl Sagan Award for Public Appreciation of Science. sciencepresidents.org
Giselle

"**Giselle**" (originaalpealkirjaga "Giselle, ou les Wilis") on Adolphe Adami kahe vaatusega romantiline ballett. 

Balleti libreto kirjutasid Jules-Henri Vernoy de Saint-Georges ja Théophile Gautier, võttes seejuures aluseks Heinrich Heine teose "De l'Allemagne" ja Victor Hugo teose "Fantômes".

Ballett kanti esimest korda ette 28. juunil 1841 Pariisi Rahvusooperis. Esmaettekandes mängis Giselle'i Carlotta Grisi.
Rescue Me

*"Päästjad" (originaalpealkiri "Rescue Me"), USA telesari 2004–2011

*"Rescue Me", Fontella Bassi laul (1965), mida on kaverdanud paljud artistid
*"Rescue Me", EuroGroove'i laul
*"Rescue Me", Madonna laul
*"Rescue Me", Tokio Hoteli laul albumilt "Scream", originaalpealkirjaga "Rette mich"
*"Rescue Me", Triinu Kivilaane laul albumilt "Now and Forever"
Euroopa Rekonstruktsiooni- ja Arengupank

**Euroopa Rekonstruktsiooni- ja Arengupank** (inglise keeles European Bank for Reconstruction and Development, lühend **EBRD**) on rahvusvaheline finantsorganisatsioon. EBRD asutati 29. mail 1990, et toetada ja edendada Kesk- ja Ida-Euroopa riikide siirdemajandusi.

EBRD-l on 66 liiget: kõik Euroopa riigid, Austraalia, Uus-Meremaa, Kanada, Jaapan, USA, Mehhiko, Korea, Jordaania, Maroko, Tuneesia ning lisaks Euroopa Liit ja Euroopa Investeerimispank. Eesti liitus EBRD-ga 28. jaanuaril 1992.

EBRD peakontor asub Londonis (One Exchange Square).

## Viited

## Välislingid
*EBRD-st Eesti Rahandusministeeriumi kodulehel
Silicon Valley (seriaal)

**"Silicon Valley"** on Ameerika Ühendriikide komöödiasari, mille lõid Mike Judge, John Altschuler ja Dave Krinsky. Seriaal räägib kuuest noormehest, kes asutasid idufirma Silicon Valleys. Seriaal esilinastus 6. aprillil 2014 telekanalil HBO.

### 1. hooaeg
Richard Hendricks loob rakenduse Pied Piper, mis sisaldab revolutsioonilist andmete pakkimise algoritmi. Peter Gregory omandab osaluse Pied Piperis ja Richard palkab Erlich Bachmani äriinkubaatori elanikud, kaasa arvatud Bertram Gilfoyle ja Dinesh Chugtai, koos Jared Dunniga, kes lahkus Hoolist. Vahepeal aktsepteerib Nelson "Big Head" Bighetti edutamise Hoolis, hoolimata sellest, et ta ei ole seda ära teeninud.

Gavin Belson annab oma Hooli töötajatele korralduse Pied Piperi algoritmi pöördprojekteerimiseks ja arendab kopeeritud toote Nucleus. Mõlemal firmal on kavas toode esitada TechCrunchil. Pied Piper tormab, et toota oma kompressioonitehnoloogial põhinevat funktsionaalset pilvandmebaasi. TechCrunchi üritusel tutvustab Belson Nucleust, mis on integreeritud kõigi Hooli teenustega ja millel on võrdne jõudlus Piper Piperiga. Siiski on Richardil uus idee ja ta veedab terve öö kodeerides. Järgmisel hommikul teeb Richard Pied Piperi lõpliku ettekande ja näitab toodet, mis on tugevam kui Nucleus.

## Välislingid
*
*Ametlik koduleht
Crucified

*"Crucified", Army of Loversi laul albumilt "Massive Luxury Overdose", 1991
*"Crucified", Accepti laul albumilt "Predator", 1997
*"Crucified", Triinu Kivilaane laul albumilt "Now and Forever", 2008
Märjamaa sõlg

**Märjamaa sõlg** on Märjamaa piirkonda tutvustav ehe, mille valmistamise mõte tekkis seoses Märjamaa rahaga.

## Sõle andmed
*Materjal : Vasesulam
*Diameeter : 60 mm
*Kaal: 28,2g
*Kujundanud: Rain Rosin
*Verminud: Märgikoda
*Väljalaskeaasta : 2015

## Viited
Faust (Gounod)

**"Faust"** (originaalpealkirjaga "Faust") on Charles Gounod' viie vaatusega ooper. Ooperi libreto kirjutasid Jules Barbier ja Michel Carré. Ooper põhineb Johann Wolfgang von Goethe "Fausti" esimesel osal. 

Ooper kanti esimest korda ette 19. märtsil 1859 Pariisis Théatre-Lyrique'is.
Hugo Kukk

**Hugo Kukk** (22. aprill 1905 Pühajärve vald – 17. november 1976 Adelaide) oli Eesti politseinik.

Ta lõpetas Politseikooli kõrgema klassi, oli konstaabel ja politseikomissar. 

1944. aastal põgenes Saksamaale (töötas kaevurina), kust siirdus Austraaliasse. Oli seal vabrikutööline ja aktiivne eesti seltskonnategelane (Adelaide'i Eesti Seltsi esimees ja auliige, Adelaide'i koguduse ja Adelaide'i Võitlejate Ühingu liige). Tema algatusel ja juhtival osavõtul valmis Adelaide'i Eesti Maja.
Blackbird

## Lennuk
*Lockheed SR-71 Blackbird

## Albumid
*"Blackbird", Alter Bridge'i album, 2007
*"Blackbird", Andrea Schroederi album, 2012
*"Black Bird", Värttinä albumi "Musta Lindu uusväljalase
*"Blackbird – The Beatles Album", Miloši album biitlite lauludega, 2016

## Laulud
*"Blackbird", The Beatlesi laul albumilt "The Beatles", 1968
*"Blackbird", Alter Bridge'i laul samanimeliselt albumilt, 2007
*"Blackbird", Norma Johni laul, Soome laul 2017. aasta Eurovisioni lauluvõistlusel
*"Blackbird", Dido laul albumilt "Girl Who Got Away", 2013
*"Blackbird", Madnessi laul albumilt "Can't Touch Us Now", 2016
*"Blackbird", Mike Oldfieldi instrumentaalpala albumilt "Light + Shade", 2005
*"Blackbird", Triinu Kivilaane laul albumilt "Now and Forever", 2008
*"Bye Bye Blackbird", 1926. aasta laul, sageli ka lihtsalt "Blackbird"
Windsori lõbusad naised

**"Windsori lõbusad naised"** (originaalpealkirjaga "The Merry Wives of Windsor") on William Shakespeare'i 1597. aastal valminud viie vaatusega komöödia. 

Näidend ilmus trükis esimest korda 1602. Näidendi tegevus toimub Inglismaal Berkshire'i krahvkonna Windsori asulas ja selle lähiümbruses.

"Windsori lõbusaid naisi" on mitmel korral lavastatud ka Eesti teatrites, näiteks 1939. aastal Tallinna Töölisteatris (lavastaja Andres Särev), Ugalas (lav. Enn Toona), 1948. aastal Vanemuises (lav. Andres Särev) ja 1984. aastal Noorsooteatris (lav. Evald Hermaküla).

1947. aastal lavastas Anna Ekston Estonias "Windsori lõbusatel naistel" põhineva samanimelise koreograafilise komöödia 7 pildis.

Näidendi ainetel on kirjutatud ka mitmeid oopereid. 1799. aastal jõudis Viini Kärntnertortheateris publiku ette Antonio Salieri kahevaatuseline itaaliakeelne ooper "Falstaff, ossia Le tre burle" ("Falstaff ehk kolm nalja"), mille libreto kirjutas Carlo Prospero Defranceschi. 1838. aastal esietendus Londonis 19. sajandi ühe populaarseima briti ooperihelilooja Michael William Balfe itaaliakeelne ooper "Falstaff" (libretist Manfredo Maggioni). 1849. aastal valmis ja tuli Berliini kuninglikus ooperiteatris lavale Carl Otto Ehrenfried Nicolai saksakeelne ooper "Die lustigen Weiber von Windsor" ("Windsori lõbusad naised"), mille libreto kirjutas Salomon Hermann Mosenthal. Nicolai ooperit on Eestis lavastatud 1930. aastal Estonias (lav. Hanno Kompus) ja 1965. aastal Vanemuises (lav. Kulno Süvalep). 1893. aastal valmis Giuseppe Verdil ooper "Falstaff", mille süžee toetub peamiselt Shakespeare'i "Windsori lõbusatele naistele", kuid kasutab ka tema näidendite "Kuningas Henry IV" I ja II elemente. Ooperi libretist oli Arrigo Boito. Verdi "Falstaffi" on Eestis lavastatud ühel korral - 1996. aastal Vanemuises (lav. Taisto Noor, nimiosas Jaan Willem Sibul ja Jassi Zahharov). 1929. aastal tuli Londonis Royal College of Musicus esmaettekandele aga inglise helilooja Ralph Vaughan Williamsi ooper "Sir John in Love" ("Armunud Sir John"). 

## Viited
Unstrut-Hainich-Kreis

**Unstrut-Hainich-Kreis** (saksa keeles *Unstrut-Hainich-Kreis*) on kreis Saksamaal Tüüringi liidumaal. Kreisi keskus on Mühlhausen.

Kreisi pindala on 975,48 km². Kreisis elab 113 962 elanikku.

## Viited
Awake

## Albumid
*"Awake", Dream Theateri album, 1994
*"Awake", Godsmacki album, 2000

## Laulud
*"Awake", Asia laul albumilt "Aura", 2001
*"Awake", Snoop Doggi laul albumilt "Bush", 2015
*"Awake", Triinu Kivilaane laul albumilt "Now and Forever", 2008
Menyhért Palágyi

**Menyhért Palágyi** (saksa variandis ka Melchior või Meinhert Palagyi, kuni 1895 Menachem Silberstein; 16. detsember 1859, Paks – 14. juuli 1924 Darmstadt) oli juudi päritolu ungari filosoof, matemaatik, füüsik ja tunnetusteoreetik. 

Tema õpilasi oli Ludwig Klages.

## Teoseid
*Palágyi, M. 1908. *Naturphilosophische Vorlesungen über die Grundprobleme des Bewusstseins und des Lebens*. Leipzig: Barth.
*Palágyi, M. 1925. *Wahrnehmungslehre*. (Mit e. Einführung v. Dr. Ludwig Klages.) Leipzig: Barth.
Marek Kahro

**Marek Kahro** (sündinud 30. aprillil 1987 Antslas) on eesti kirjanik ja blogija.

Ta on lõpetanud Antsla Gümnaasiumi ning õppinud Tartu Ülikoolis ajaloo ja religiooniuuringute erialal. On avaldanud noorte- ja põnevusromaane.

Kirjutab nii eesti kui ka võru keeles.

Marek Kahro on oma loomingu kohta ise öelnud: "Mind huvitab see, kuidas isiksus areneb ja miks kurjus nii sageli inimhinges esile kerkib. Seetõttu on kõik mu raamatud psühholoogilise kallakuga ning neis tegutsevad omamoodi kangelased, kes osutuvad raskesse olukorda sattudes arvatust palju tugevamaks."

## Looming

* "Kaljud ja kameeleonid" (2011)
* "Päikseta paradiis" (2012)
* "Viisteist naeratust" (2014)
* "Seal, kus näkid laulavad" (2016)
* "Kuradil on lapse nägu" (2017)
*"Ta tuleb läbi seina" (2019)
*"Poiss, kes mängis madudega" (2021)

## Tunnustus

* 2010 Kirjastuse Tänapäev romaanivõistluse III koht
* 2015 Kirjanduskonkursi BestSeller I koht 
* 2016 Bernard Kangro kirjanduspreemia ("Seal, kus näkid laulavad")
* 2018 A. H. Tammsaare nimeline kirjanduspreemia ("Kuradil on lapse nägu")

## Viited

## Välislingid

* Marek Kahro mõtteait
* Einar Ellermaa. Bernard Kangro kirjanduspreemia saanud Marek Kahro: Inimhinges pesitsev kuriloom kohaneb suurepäraselt erinevate oludega. Delfi, 30. märts 2016
* Jaan Martinson. Kuriteod näkilaulu saatel. Eesti Päevaleht, 11. aprill 2016
* Ülle Harju. Kahro Marek: maailma saa ka tõsõ veere päält kaia. Uma Leht, 29. september 2016
* Hanna Pippuri. Marek Kahro "Seal, kus näkid laulavad". Elo 3/2017, Tuglas-seura
Broken Heart

## Albumid
*"Broken Heart", ansambli The Babys album, 1977

## Laulud
*"Broken Heart", Red Flagi laul albumilt "Naïve Art", 1988
*"Broken Heart", White Lioni laul albumilt "Fight to Survive", 1985
*"Broken Heart", Axel Rudi Pelli albumilt "Wild Obsession", 1989
*"Broken Heart", Charlotte Perrelli laul albumilt "Gone Too Long", 2004
*"Broken Heart", Eddie Vedderi laul albumilt "Ukulele Songs", 2011
*"Broken Hearts", Living Colouri laul albumilt "Vivid", 1988
*"Broken Heart", Shocking Blue laul albumilt "Eve And The Apple", 1972
*"Broken Heart", ansambli Spiritualized laul albumilt "Ladies and Gentlemen We Are Floating in Space", 1997
*"Broken Heart", Triinu Kivilaane laul albumilt "Now and Forever", 2008
*"Broken Heart (Thirteen Valleys)", ansambli Big Country laul albumilt "Peace in Our Time", 1988
Saale-Orla kreis

**Saale-Orla kreis** (saksa keeles Saale-Orla Kreis) on kreis Saksamaal Tüüringi liidumaal. Kreisi keskus on Schleiz.

Kreisi pindala on 1148,41 km². Kreisis elab 92 739 elanikku.

## Viited
Salzlandkreis

**Salzlandkreis** (saksa keeles Salzlandkreis) on kreis Saksamaal Saksi-Anhalti liidumaal. Kreisi keskus on Bernburg. Kreis moodustati 2007.

Kreisi pindala on 1425,86 km². Kreisis elab 222 727 elanikku.
Is It Me

## Laulud
*"Is It Me", Triinu Kivilaane laul albumilt "Now and Forever", 2008
*"Is It Me", The Kooksi laul albumilt "Junk of the Heart", 2011
*"Is It Me", Huey Lewis and the Newsi laul albumilt "Picture This", 1982
*"Is It Me", Roger Taylori laul albumilt "Electric Fire", 1998
*"Is It Me", Method Mani laul albumilt "4:21... The Day After", 2006
Cairni terjer

**Cairni terjer** on Suurbritanniast Šotimaalt pärinev koeratõug.

Esimesed 134 Šoti mägismaalt ja Skye saarelt pärinevat selle tõu koera registreeriti Ühendkuningriigi koerteklubis 1912. aastal.


Cairn-Terrier.jpg|
Serfaus (19).JPG|
Cairn-Terrier-Garten1.jpg|


## Viited

## Välislingid

* Cairni terjer koer.ee saidil
Veski külanõukogu

**Veski külanõukogu** oli külanõukogu Eesti NSV-s aastatel 1954–1963. Külanõukogu halduskeskus asus Maaritsa külas. 

Veski külanõukogu moodustati Eesti NSV Ülemnõukogu Presiidiumi 17. juuni 1954 seadlusega Otepää rajooni koosseisus Krüüdneri ja Vana-Prangli külanõukogu ühendamise tulemusel. Külanõukogu maadel tegutsesid "Oktoobri Võidu", "Rahvajõu" ja Sulaoja kolhoos.

Eesti NSV Ülemnõukogu Presiidiumi 24. jaanuari 1959 seadlusega Otepää rajoon likvideeriti ja Veski külanõukogu liideti Põlva rajooniga. 1960. aastal anti osa Veski külanõukogu alast üle Valgjärve külanõukogule.

Eesti NSV Ülemnõukogu Presiidiumi 18. jaanuari 1963 seadlusega Veski külanõukogu likvideeriti, selle alad liideti Ihamaru külanõukoguga. 

## Viited
Krüüdneri külanõukogu

**Krüüdneri külanõukogu** oli külanõukogu Eesti NSV-s aastatel 1945–1954. Külanõukogu halduskeskus asus Sulaoja külas. 

Krüüdneri külanõukogu moodustati Eesti NSV Ülemnõukogu Presiidiumi 13. septembri 1945 seadlusega Tartumaa Veski valla koosseisus. Külanõukogu esimees 1945. aastast oli Jaan Tens.

Eesti NSV Ülemnõukogu Presiidiumi 26. septembri 1950 seadlusega Veski vald likvideeriti ja Krüüdneri külanõukogu territoorium arvati Otepää rajooni koosseisu.  Eesti NSV Ülemnõukogu Presiidiumi 17. juuni 1954 seadlusega ühendati Krüüdneri külanõukogu ja Vana-Prangli külanõukogu ning moodustati Veski külanõukogu.

## Viited
Lääneranna veskiraha

**Lääneranna veskiraha** on meenemünt, mis loodi jäädvustama Eesti Vabariigi 100. aastapäeva ja samal perioodil haldusreformiga väikestest valdadest koosneva Lääneranna valla ühinemist.

Väike kogus münte on ajakapslis maasse kaevatud ja peidetud Laelatu puisniidu piirkonda.

Mündi aversil on kujutatud tuuleveskit, mündi keskel on auk, mis annab võimaluse münti soovi korral kaelaehtena kanda või muul moel kinnitada.

Mündi reversil on Eesti kaart, millel  Lääneranna valla suunas näitamas kompassi nõel, mille teravik on Rame küla suunas, sest selles kohas sündisid plaanid ja mõtted kuidas münt võiks välja näha.

## Mündi andmed
*Materjal : vasesulam
*Diameeter : 28 x 2,5 mm
*Kaal: 6,3 g
*Tiraaž: 300 tk
*Kujundanud: Rain Rosin
*Verminud: Märgikoda
*Väljalaskeaasta : 2017
Jorge Sampaoli

**Jorge Luis Sampaoli Moya** (; sündinud 13. märtsil 1960 Casildas) on Argentina endine jalgpallur ja praegune jalgpallitreener.

2012. aastal võttis ta Tšiili koondise juhendamise üle Claudio Borghilt. Ta juhtis meeskonna nende ajaloo esimese Copa América võiduni, alistades 2015. aasta Copa América finaalis Argentina penaltiseerial. Aastatel 2016–2017 juhendas ta Hispaania kõrgliigaklubi Sevilla.

2017. aastal sai temast Argentina koondise peatreener. Ta lahkus ametist pärast 2018. aasta maailmameistrivõistlusi.

2018. aasta detsembris sõlmis Sampaoli kaheaastase lepingu Brasiilia kõrgliig klubiga Santos. 2019. aasta detsembris astus ta ametikohalt tagasi. 2020. aasta märtsis sai ta Brasiilia kõrgliigaklubi Atlético Mineiro peatreeneriks. 2021. aasta veebruaris asus ta Prantsusmaa kõrgliigaklubi Marseille Olympique'i peatreeneri kohale. 2022. aasta oktoobris sai ta taas Sevilla peatreeneriks.

## Saavutused

### Treenerina
; Universidad de Chile
* Torneo Apertura : 2011, 2012
* Torneo Clausura: 2011
* Copa Sudamericana: 2011
; Tšiili
* Copa América: 2015
;Atlético Mineiro
*Campeonato Mineiro: 2020

### Individuaalsed
*Copa América sümboolne koondis (treener): 2015
*Lõuna-Ameerika aasta peatreener: 2015
*La Liga kuu parim peatreener: oktoober, 2016

## Viited

## Välislingid
Uhlsport

**Uhlsport FUSSBALL** on Saksamaa ettevõte, mis on tuntud eelkõige jalgpalliga seotud spordiriiete ja -jalatsite valmistajana.

Ettevõtte asutas 1948 Karl Uhl ja esialgu sai ettevõtte nimeks **uhlsport GmbH**.

Ettevõttel on esindused rohkem kui 70 riigis.

## Välislingid
*Ettevõtte koduleht
Helsingi raamatumess

**Helsingi raamatumess** (soome keeles Helsingin kirjamessut; inglise keeles Helsinki Book Fair) on iga aasta oktoobri lõpus Helsingis toimuv raamatumess. 

Esimene mess toimus 2001. Messid toimuvad Helsingi messikeskuses (soome keeles Messukeskus Helsinki).

2015. aastal külastas messi umbes 80 000 inimest.

Igal aastal on messil niinimetatud teemamaa, näiteks 2011. aastal oli teemamaa Eesti.

## Vaata ka
*Turu raamatumess

## Välislingid
*Messi koduleht (ei töötanud 26.07.2017)
Gömörszőlős

**Gömörszőlős** on küla ja vald Ungaris Borsod-Abaúj-Zempléni komitaadis Putnoki kreisis. Asub Slovakkia piiri ääres, Miskolcist 45 km kaugusel. Lähim linn Putnok asub 11 km kaugusel. Gömörszőlős asub 2 km kaugusel Kelemérist. 

1906. aastani oli küla nimi **Poszoba**, seda on mainitud kirjalikes allikates 1232. aastal.

Valla pindala on 8,77 km².

2016. aastal oli valla elanike arv 86.

Rahvastiku tihedus oli 9,81 in/km².

Külast on pärit Ungari jalgpallikoondislane Béla Várady.

## Välislingid
*Valla koduleht
Is It Me (The Kooksi laul)

**"Is It Me"** on *[[indie rock]]*'i ansambli The Kooks albumi "Junk of the Heart" esimene singel. Singel anti välja 2011. aasta septembris.
Kolmekrossiooper

"**Kolmekrossiooper**" (saksa keeles "Die Dreigroschenoper") on Bertolt Brechti ja Elisabeth Hauptmanni 1928 valminud kolme vaatusega näidend, üks Brechti tuntumaid teoseid.  

Näidend on adaptatsioon John Gay 18. sajandil kirjutatud ooperist "The Beggar's Opera", tekstis on kasutatud ka François Villoni ja Rudyard Kiplingi loomingut. Näidendile kirjutas muusika Kurt Weill. 

Näidend kanti esimest korda ette 31. augustil 1928 Berliinis Theater am Schiffbauerdammis.